**Ala Nazimova** (ruski: ; engleski: ), rođena kao **Marjem-Ides (Adelaida Jakovljevna) Leventon** (3. jun 1879 - 13. jul 1945) bila je američka teatarska i filmska glumica, scenaristica i producentica rodom iz Rusije, poznata kao jedna od najuticajnijih ličnosti na zbivanja u prvim decenijama postojanja Hollywooda.

Biografija
----------

Rođena je u jevrejskoj porodici na Krimu, u tadašnjem Ruskom Carstvu. Iako joj je porodica bila disfunkcionalna, odmalena je pokazivala talent za scensku djelatnosti, pa je tako sa sedam godina naučila svirati violinu. Kao adolescentica je otišla u Moskvu studirati glumu kod Konstantina Stanislavskog. Godine 1899. se udala za glumca Sergeja Golovina. Vrlo brzo je postigla uspjeh nastupajući na pozornicama u Moskvi i Sankt Peterburgu. Iako je ostala formalno udana, zajedno sa svojim kolegom i ljubavnikom Pavelom Orlenjevim je 1905. došla u New York.

Njihov pokušaj da pokrenu teatar na ruskom jeziku u Lower East Sideu nije uspio, te se Orlenjev vratio u Rusiju. Nazimova je, međutim, ostala i brzo privukla pažnju broadwayskih producenata. S vremenom je stekla ugled kao specijalistica za uloge heroina Ibsenovih i Čehovljevih drama. Godine 1915. je izazvala kontroverze nastupom u predstavi *War Brides*. Tako stečeni publicitet je odlučila dodatno iskoristiti u svom istoimenom filmskom debiju, koji je producirao Lewis J. Selznick.

Nazimova je 1917. godine potpisala ugovor sa studijem Metro Pictures, pretečom MGM-a, te se preselila iz New Yorka u Hollywood. Tamo se osim glume počela baviti pisanjem scenarija i produciranjem filmova. S vremenom je stvorila uticajni umjetnički kružok, ali i otkupila raskošnu vilu na Sunset Boulevardu koju je nazvala "Garden of Alla", a i koja je stekla reputaciju zbog raskalašenih zabava. Nazimova je svoj uticaj na producente iskoristila da pokrene karijere budućih zvijezda kao što su Rudolf Valentino, Jean Acker i Natacha Rambova. Njen nećak Val Lewton je, pak, kasnije postao uspješni producent horor-filmova.

Nazimova je, međutim, sredinom 1920-ih izazvala skandal kada se otkrilo da je od 1912. bila u braku sa engleskim glumcem Georgeom Bryantom usprkos toga što razvod s Golovinom (koji je nakon revolucije ostao u SSSR-u) nije ishođen sve do 1923. Vjeruje se kako je brak s Bryantom bio tzv. *lavandin brak*, odnosno sklopljen samo zato kako bi dvoje supružnika mogli prikriti vlastitu homoseksualnost. Brak s Bryantom je okončan 1925. godine, a nakon toga je Nazimova do kraja života živjela sa glumicom Glesca Marshall. Skandal ju je potakao da napusti Hollywood i vrati se na Broadway, mada je povremeno nastupala kao sporedna glumica u filmovima.

Nazimova se pojavila kao lik u dva biografska filma o Valentinu - TV-filmu *The Legend of Valentino* 1975. godine, gdje ju je tumačila Alicia Bond, te filmu *Valentino* iz 1977. godine gdje ju je tumačila Leslie Caron. U filmu *Return to Babylon* iz 2013. godine njen lik tumači Laura Harring.

Filmografija
------------

*War Brides* (1916)
*Revelation* (1918)

| Godina | Film | Uloga | Napomene |
| --- | --- | --- | --- |
| 1915 | *War Brides* | Joan |  |
| 1918 | *Revelation* | Joline |  |
| *Toys of Fate* | Zorah/Hagah |  |
| *A Woman of France* |  |  |
| *Eye for Eye* | Hassouna | također producent i ko-režiser |
| 1919 | *Out of the Fog* | Faith & Eve |  |
| *The Red Lantern* | Mahlee & Blanche Sackville |  |
| *The Brat* | The Brat | također producent i scenarist |
| 1920 | *Stronger Than Death* | Sigrid Fersen | također producent |
| *The Heart of a Child* | Sally Snape | također producent |
| *Madame Peacock* | Jane Gloring/Gloria Cromwell | također producent i scenarist (adaptacija) |
| *Billions* | Princess Triloff | također scenarist i montažer |
| 1921 | *Camille* | Marguerite Gautier/Manon Lescaut in Daydream |  |
| 1922 | *A Doll's House* | Nora Helmer | također producent i scenarist |
| 1923 | *Salomé* | Salomé | također producent |
| 1924 | *Madonna of the Streets* | Mary Carlson/Mary Ainsleigh |  |
| 1925 | *The Redeeming Sin* | Joan |  |
| *My Son* | Ana Silva |  |
| 1940 | *Escape* | Emmy Ritter |  |
| 1941 | *Blood and Sand* | Señora Augustias Gallardo |  |
| 1944 | *In Our Time* | Zofya Orvid |  |
| *The Bridge of San Luis Rey* | Doña Maria – The Marquesa |  |
| *Since You Went Away* | Zofia Koslowska |  |

Izvori
------

1. ↑

Vanjske veze
------------

***Ala Nazimova*** na Wikimedijinoj ostavi

* *The Alla Nazimova Society*
* „Ala Nazimova". Find a Grave. Pristupljeno September 14, 2010.
* Ala Nazimova na Internet Broadway Database ()
* Ala Nazimova na sajtu IMDb
* History of the Garden of Allah with photos Arhivirano 2022-02-02 na Wayback Machine-u
* *The Vanished Garden of Carnal Abandon*
* Nazimova photo gallery NYP Library
* PeriodPaper; Alla Nazimova Arhivirano 2012-03-20 na Wayback Machine-u
* Photographs and literature on Alla Nazimova

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 39587765
* LCCN: n85151664
* ISNI: 0000 0000 2887 2741
* GND: 119540649
* SUDOC: 135356849
* BNF: cb14210517c (podaci)
* BIBSYS: 6041611
* NKC: xx0182005
* BNE: XX1413428

 |